Document ID: /roh_data/filtered/fineweb-2-filterrobots_roh.jsonl.gz/39251

En il Giapun sa retira il primminister Shinzo Abe per motivs da sanadad. Ses stadi da sanadad è vegnì mender dapi mez fanadur.
Shinzo Abe patescha d'ina inflammaziun da la beglia cronica. Quai ha communitgà il primminister liberal-democratic da 65 onns a Tokio. El vegnia dentant a restar en uffizi enfin ch'in successur saja elegì.
Shinzo Abe è dapi otg onns en uffizi – uschè ditg sco nagin auter primminister dal Giapun avant el. Ses temp d'uffizi fiss a fin regularmain il settember da l'auter onn.